เล็ง SET ลงต่อ กังวล “เฟด” ตรึงดอกเบี้ยเหนือ 4%-บาทอ่อนกดดัน
แนวโน้ม SET เช้าลงต่อ นักลงทุนวิตก “เฟด” จะเร่งปรับขึ้นดอกเบี้ยให้อยู่เหนือระดับ 4% และคงดอกเบี้ยในระดับสูงเป็นระยะเวลานานเพื่อสกัดเงินเฟ้อ-บาทอ่อนกดดัน ให้แนวรับที่ 1,630 จุด แนวรับถัดไปที่ 1,625 จุด แนวต้านให้ไว้ที่ 1,645-1,650 จุด
แนวโน้ม SET เช้าลงต่อ นักลงทุนวิตก “เฟด” จะเร่งปรับขึ้นดอกเบี้ยให้อยู่เหนือระดับ 4% และคงดอกเบี้ยในระดับสูงเป็นระยะเวลานานเพื่อสกัดเงินเฟ้อ-บาทอ่อนกดดัน ให้แนวรับที่ 1,630 จุด แนวรับถัดไปที่ 1,625 จุด แนวต้านให้ไว้ที่ 1,645-1,650 จุด
1 ก.ย. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ คาดตลาดหุ้นไทยเช้านี้ปรับตัวลดลงในทิศทางเดียวกับตลาดหุ้นอื่นๆทั่วโลก จากความกังวลเกี่ยวกับการเร่งปรับขึ้นอัตราดอกเบี้ยของธนาคารกลางสหรัฐ (เฟด) และ จะคงอัตราดอกเบี้ยไว้ในระดับสูงเป็นระยะเวลานาน
โดยหลังจากนางลอเรตตา เมสเตอร์ ประธานเฟดสาขาคลีฟแลนด์ กล่าวว่า เฟดควรปรับขึ้นอัตราดอกเบี้ยให้อยู่เหนือระดับ 4% ภายในต้นปี 66 และคงอัตราดอกเบี้ยที่ระดับดังกล่าวเป็นระยะเวลาหนึ่ง นอกจากนี้ นางเมสเตอร์ส่งสัญญาณว่าเฟดไม่มีแนวโน้มที่จะปรับลดอัตราดอกเบี้ยในปีหน้าด้วย ส่งผลให้ค่าเงินดอลลาร์สหรัฐแข็งค่าขึ้น และ อัตราผลตอบแทนพันธบัตรรัฐบาลสหรัฐ (Bond Yield) ปรับตัวเพิ่มสูงขึ้น ขณะที่เงินบาทอ่อนค่าลงต่อเนื่อง พร้อมให้แนวรับที่ 1,630 จุด และแนวรับถัดไปที่ 1,625 จุด ด้านแนวต้านให้ไว้ที่ 1,645-1,650 จุด